Српски језик и књижевност

Наставна област: Међуратна и ратна књижевност

Наставна јединица: Тин Ујевић: „Свакидашња јадиковка“

**(Августин) Тин Ујевић (1891 -1955)**

**„Свакидашња јадиковка“**

Ујевић је био врло специфичан и песник и човек. Био је изузетно образован, а бирао је да живи на граници сиромаштва, као бескућник. Иако је рођен у Хрватској, један је од оних који је обележио чувени београдски боемски живот између два светска рата.

Донео је нови песнички зраз и ново поимање лепог и био је врло строг у оцени и себе и других песника. Говорио је да је уметност ''религија и светица'' од које се не може живети, али за коју се живи.

Први светски рад затеко га је у Паризу где је боравио од 1913. До 1918. године. За то време сарађивао је са писцима са свог говорног подручја и слао своја дела да се штампају у овдашњим књижевним публикацијама.  
  
Тако је и песма „Свакидашња јадиковка“ први пут објављена у крфском Забавнику током Првог светског рата, штампана ћирилицом, а касније је уклопљена у збирку „Лелек себра“ (1920) (себри су најсиромашнији, потлачени слој људи у феудализму).

Поред поменуте збирке, значајне су и „Колајна“, „Ауто на корзу“, „Ојађено звоно“, „Жедан камен на студенцу“. Писао је критике, фељтоне, есеје.

Пре читања, размисллите о наслову. Какве асоцијације буди?

Пажљиво прочитајте непознате појмове, па онда песму. Или је послушајте: https://www.youtube.com/watch?v=azfp9xuuW8c

Каве утиске песма изазива? Која осећања буди песма?

Врста песме: лирска мисаона елегична песма (она је ламент (тужбалица) над сопственим животом)  
  
Композиција: писана у терцинама (строфе од по три стиха)  
  
Стих: слободан (нема риме)  
  
Стих: осмерац (8 слогова у сваком стиху)

„Свакидашња јадиковка“ јака је и потресна песма о људској самоћи, отуђености и потреби за топлином, љубави. Песник је очајан због самоће која га окружује, а нигде не налази излаза. Он је сам и без љубави, а управо је љубав та која животу даје вредност и смисао. (Љубав или света смрт.)

Он тежи ка звездама, треба му циљ, мотив, који би га могао вратити у неко сретније доба, можда доба кад није био сам.

У песми наилазимо на библијске мотиве: Бог, Син божји, крваве ноге, рањено срце Сина... Лирски субјекат алудира на муке Исусове сликајући стање у којем се налази.

Остали мотиви: млад човек који се осећа старим, слабост, немоћ, лутање, неприпадање, тескоба, моћна реч, света смрт, потреба да се буде драг...

Присутни су и мотиви ватре, речи попут пламен, главња, илинштак (август)... Шта гори у лирском субјекту?

Песник тражи прави одговор на сва она питања која извиру из њега, која га муче.

Иако није био директни учесник у рату, Ујевић је овом песмом реаговао и на рат. Био је далеко од својих, од свега блиског, па је осећај самоће и одбачености доминантан.

Повежите идеје и мотиве са претходним делима која смо обрађивали у оквиру авангардне књижевности. Са којим делима ова песма има нешто заједничко?